ИЗДАВАНЕ НА ДОКУМЕНТ ЗА ПРЕБИВАВАНЕ НА ГРАЖДАНИ НА  ЕС –УДОСТОВЕРЕНИЕ ЗА ПРОДЪЛЖИТЕЛНО ИЛИ ПОСТОЯННО ПРЕБИВАВАНЕ

· Орган, който предоставя административната услуга – директора на дирекция „Миграция и директорите на ОДМВР.
· Звено за административно обслужване, приемащо документите и предоставящо информация за хода на преписката – Дирекция „Миграция“, гр.София бул.Кн.Мария Луиза 48, migration@mvr.bg, работно време от 08.30 до 17.30, тел. 029822968 или група „Миграция“ при ОДМВР Хасково гр.Хасково, бул.България № 85, haskovо@mvr.bg, работно време от 08.30 до 17.30, тел.038/640 394, 038/640 396
· Начин на заявяване на услугата – лично със заявление на гише в дирекция „Миграция“ или сектори/групи „Миграция“ при ОДМВР.
· Срок на действие на документа до 10 години.
· Орган, осъществяващ контрол върху дейността на органа по предоставянето на услугата – горестоящия административен орган.
· Ред, включително срокове за обжалване на действията на органа по предоставянето на услугата – по административен и съдебен ред. Индивидуалния административен акт може да бъде обжалван по реда на Административно процесуалния кодекс в 14 дневен срок от връчването му по административен ред пред по-горестоящия  административен орган и по съдебен ред пред съответния Административен съд.
· Електронен адрес за предложения във връзка с услугата - migration@mvr.bg, haskovо@mvr.bg
· Начини на получаване на резултата от услугата лично на гише в дирекция „Миграция“ или сектори/групи „Миграция“ при ОДМВР.
.


Осъществяване на процедурата

I. Компетентен орган

Удостоверенията за продължително или постоянно пребиваване на гражданите на ЕС и членовете на техните семейства се издават от дирекция "Миграция" - МВР, Столичната дирекция на вътрешните работи (СДВР) или областните дирекции на МВР - чл.7, ал.1 и чл.16, ал.5 от ЗВПНРБГЕСЧТС.
Картите за продължително или постоянно пребиваване на член на семейството на гражданин на Европейския съюз, който не е гражданин на Европейския съюз се издават от дирекция "Миграция" - МВР, Столичната дирекция на вътрешните работи /СДВР/ или областните дирекции на МВР /ОДМВР/  - чл.40, ал.3 от Правилника за издаване на българските лични документи /ПИБЛД/.


II. Заявител
Заявители на процедурите могат да бъдат гражданите на ЕС и членовете на техните семейства.

III. Нормативно установени изисквания

А/ Продължително пребиваване 

1. Удостоверение за продължително пребиваване се издава на гражданин на Европейския съюз, който отговоря на едно от следните условия: - чл.8, ал.1 от ЗВПНРБГЕСЧТС.

1.1. работник е или е самостоятелно заето лице в Република България;
1.2. притежава здравна осигуровка и необходимите финансови средства за покриване на разходите по пребиваването си и тези на членовете на семейството му, без да са в тежест на системата за социално подпомагане;
1.3. записан е в учебно заведение за обучение, включително и професионално обучение, и отговаря на условията по т. 2.

2. Удостоверението за продължително пребиваване се издава и на член на семейството на гражданин на Европейския съюз, който придружава или се присъединява към гражданин на Европейския съюз - чл.8, ал.2 от ЗВПНРБГЕСЧТС.


Б/ Постоянно пребиваване

Гражданин на Европейския съюз или член на семейството му, който е гражданин на Европейския съюз, получава удостоверение за постоянно пребиваване, ако законно е пребивавал непрекъснато в продължение на пет години в Република България - чл.16, ал.1 от ЗВПНРБГЕСЧТС.


IV. Вътрешен ход на процедурата

А/ Общи положения при подаване на заявления за издаване на български лични документи на граждани на ЕС и членовете на техните семейства

1. Заявленията за издаване на български лични документи на граждани на ЕС и членовете на техните семейства за лица, ненавършили 14-годишна възраст, се подават и подписват от техните родители или настойници, като се изисква и присъствието на детето – чл.15, ал.1 от ИРОИДУЗВПНРБГЕСКБГЧТС и  чл.41, ал.1 от ПИБЛД.

2. Заявленията за издаване на български лични документи на граждани на ЕС и членовете на техните семейства за лица, навършили 14 години, но ненавършили 18 години, се подават лично в присъствието на негов родител или попечител, който полага подпис в заявлението – чл.15, ал.2 от ИРОИДУЗВПНРБГЕСКБГЧТС и чл.41, ал.2 от ПИБЛД.

3. Родителите или попечителите на лица, навършили 14-годишна възраст, но ненавършили 18 години, изразяват съгласието си за издаване на документите в присъствието на длъжностното лице, като подписват заявлението – чл.41, ал.2 от ПИБЛД.



Б/ Продължително пребиваване на гражданите на ЕС и членовете на техните семейства, които са граждани на ЕС

За издаване на "Удостоверение за продължително пребиваване" гражданинът на Европейския съюз и членовете на семейството му, които са граждани на Европейския съюз, в тримесечен срок от датата на влизане в Република България, лично подават заявление по приложение 3 от Инструкция № 8121з-1276 от 11 октомври 2018 г. за реда и организацията за издаване на документи и удостоверения по закона за влизането, пребиваването и напускането на република българия на гражданите на европейския съюз, които не са български граждани, и членовете на техните семейства (ИРОИДУЗВПНРБГЕСКБГЧТС),  до дирекция "Миграция" – МВР и звената”Миграция” в СДВР или ОДМВР – чл.40, ал.2 от Правилника за издаване на българските лични документи /ПИБЛД/ и чл.6, ал.1 от ИРОИДУЗВПНРБГЕСКБГЧТС


Удостоверението за продължително пребиваване се издава и на член на семейството на гражданин на Европейския съюз, който придружава или се присъединява към гражданин на Европейския съюз - чл.8, ал.2 от ЗВПНРБГЕСЧТС.

Заявление може да се подаде и от упълномощено лице след представяне на пълномощно когато са налице следните условия:
1. когато няма промяна на името, единния граждански номер (личния номер или личния номер на чужденец), пола, гражданството или не са настъпили съществени и трайни изменения на образа на лицето, и 
2. когато са му снети необходимите биометрични данни до 59 месеца от датата на подаване на заявлението - чл.40, ал.2 от ПИБЛД – за документите по чл.59, ал.2, т.3 и т.4 ЗБЛД.


1. За издаване на удостоверение за продължително пребиваване на гражданин на Европейския съюз, който е работник е или е самостоятелно заето лице в Република България, към заявлението се прилагат: - чл.9, ал.2 от ЗВПНРБГЕСЧТС и чл.6, ал.2, т.1, т.2 и т.3 от ИРОИДУЗВПНРБГЕСКБГЧТС.
1.1. копие на валидна лична карта или валиден паспорт;
1.2. копие на трудов договор и при необходимост служебна бележка от работодател, че са налице трудовоправни отношения към момента или когато лицето е самостоятелно заето, се прилага документ за регистрация от браншова организация или регистрация от държавен орган, когато такава е изискуема по закон, или патент за осъществяване на стопанска дейност или други документи, които удостоверяват обстоятелствата по чл. 8, ал. 1, т. 1 от ЗВПНРБГЕСЧТС;
1.3 документ за платена държавна такса съгласно Тарифа № 4;
1.4 копие на издаван предходен документ за пребиваване - чл.42, ал.1, т.3 от ПИБЛД.
1.5 копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС


2. За издаване на удостоверение за продължително пребиваване на гражданин на Европейския съюз, който притежава здравна осигуровка и необходимите финансови средства за покриване на разходите по пребиваването си, без да е в тежест на системата за социално подпомагане, към заявлението се прилагат: - чл.9, ал.2 от ЗВПНРБГЕСЧТС и чл.6, ал.2, т.1, т.2 и т.4 от ИРОИДУЗВПНРБГЕСКБГЧТС:
2.1. копие на валидна лична карта или валиден паспорт;
2.2. копие на европейска здравна карта или на медицинска застраховка с пълно покритие за територията на Република България за искания период на пребиваване;
2.3. документи за наличие на финансови средства за покриване на разходите по пребиваването за лицето; 
2.4. документ за платена държавна такса съгласно Тарифа № 4;
2.5. копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС


3. За издаване на удостоверение за продължително пребиваване на гражданин на Европейския съюз, който е записан е в учебно заведение за обучение, включително и професионално обучение, към заявлението се прилагат: - чл.9, ал.2 от ЗВПНРБГЕСЧТС и чл.6, ал.2, т.1, т.2 и т.5 от ИРОИДУЗВПНРБГЕСКБГЧТС:
3.1. копие на валидна лична карта или валиден паспорт;
3.2. медицинска застраховка с пълно покритие за територията на Република България за искания период на пребиваване;
3.3. документ за наличие на финансови средства за покриване на разходите по пребиваването; 
3.4. актуално удостоверение за обучение в Република България, издадено от съответното учебно заведение;
3.5. документ за платена държавна такса;
3.6. копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС



4. За издаване на удостоверение за продължително пребиваване, членът на семейството на гражданин на Европейския съюз, който е гражданин на Европейския съюз, прилага към заявлението: - чл.9, ал.3 от ЗВПНРБГЕСЧТС и чл.7, ал.2, т.1, т.2 и т.3 от ИРОИДУЗВПНРБГЕСКБГЧТС: 
4.1. копие от валидна лична карта или валиден паспорт;
4.2. удостоверителен документ за раждане или удостоверителен документ за брак, а при фактическо съжителство - официален документ, издаден от друга държава - членка на Европейския съюз, или друг документ, който удостоверява, че лицето е член на семейството на гражданин на Европейския съюз;
4.3. документ за платена държавна такса съгласно Тарифа № 4.
4.4. копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС



5. Удостоверението за продължително пребиваване се издава в деня на подаване на заявлението и съдържа пълните имена на лицето и датата на регистрация - чл.9, ал.5 от ЗВПНРБГЕСЧТС и  чл.8 от ИРОИДУЗВПНРБГЕСКБГЧТС
.

6. Продължителното пребиваване на гражданите на ЕС е за срок до пет години - чл.7, ал.1 от ЗВПНРБГЕСЧТС.


В/ Продължително пребиваване на членовете на семействата на гражданите на ЕС, които не са граждани на ЕС.

Член на семейството на гражданин на Европейския съюз, който не е гражданин на Европейския съюз и придружава или се присъединява към гражданин на Европейския съюз, може да пребивава продължително в Република България, за което му се издава карта за пребиваване на член на семейството на гражданин на Съюза  - чл.10 от ЗВПНРБГЕСЧТС.


В1/  В тримесечен срок от датата на влизане в Република България член на семейството на гражданин на Европейския съюз, който не е гражданин на Европейския съюз и не е упражнил правото си на свободно движение, е длъжен да подаде заявление по образец съгласно приложение № 7 до дирекция "Миграция" или сектор/група "Миграция" в съответната областна дирекция на Министерството на вътрешните работи за издаване на разрешение за пребиваване, за което незабавно му се издава "Временно удостоверение за пребиваване" (приложение № 5)– чл.12, ал.1 от ИРОИДУЗВПНРБГЕСКБГЧТС


1. Разрешението за продължително пребиваване се издава в срок до три месеца от подаване на заявлението - чл.12, ал.3 от ИРОИДУЗВПНРБГЕСКБГЧТС.

2. Заявлението се подава в срок три месеца от датата на влизането на лицето в Република България - чл.12, ал.2 от ЗВПНРБГЕСЧТС.

3. Към заявлението се прилагат - чл.12, ал.2 от ИРОИДУЗВПНРБГЕСКБГЧТС:
 
3.1 копие на валиден паспорт и виза, когато такава се изисква;
3.2 удостоверителен документ за раждане или удостоверителен документ за брак, а при фактическо съжителство - официален документ, издаден от друга държава - членка на Европейския съюз, или друг документ, който удостоверява, че лицето е член на семейството на гражданина на Европейския съюз;
3.3 документ, който удостоверява продължителното пребиваване на гражданина на ЕС, чийто член на семейството е чл.12, ла.3, т.3 от ЗВПНРБГЕСЧТС;
3.4 документ за платена държавна такса съгласно Тарифа № 4 за таксите, които се събират в системата на МВР по Закона за държавните такси.
4.4        копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС

4. При непълноти в документите на лицето се определя четиринадесетдневен срок за отстраняването им, до изтичането на който тримесечния срок за издаване на документите спира да тече – чл. 12, ал.5 от ЗВПНРБГЕСЧТС.  

5. Когато в четиринадесетдневния срок лицето не отстрани  допуснатите непълноти, органите на дирекция "Миграция" - МВР, СДВР или областните дирекции на МВР мотивирано отказват издаването на удостоверение за продължително пребиваване – чл. 12, ал.5 от ЗВПНРБГЕСЧТС.

6. Картата за продължително пребиваване на член на семейството на гражданин на Съюза, който не е граждани на ЕС се издава в срок до три месеца от подаване на заявлението – чл. 12, ал.4 от ЗВПНРБГЕСЧТС.

7. Срокът на продължително пребиваване на член на семейството на гражданин на Европейския съюз, който не е гражданин на Европейския съюз, се определя от срока на продължителното пребиваване на гражданина на Европейския съюз – чл. 11, ал.1 от ЗВПНРБГЕСЧТС.



В2/  В тримесечен срок от датата на влизане в Република България член на семейството на гражданин на Европейския съюз, който не е гражданин на Европейския съюз и е упражнил правото си на свободно движение, което се доказва с карта за пребиваване на член на семейството на гражданин на Съюза, е длъжен да подаде заявление по образец съгласно приложение № 7 до дирекция "Миграция" или сектор/група "Миграция" в съответната областна дирекция на Министерството на вътрешните работи за издаване на карта за пребиваване, за което незабавно му се издава "Временно удостоверение за пребиваване" (приложение № 5) – чл.13, ал.1 от ИРОИДУЗВПНРБГЕСКБГЧТС


1. Заявлението се подава в срок три месеца от датата на влизането на лицето в Република България - чл.12, ал.2 от ЗВПНРБГЕСЧТС.

2. Картата за продължително пребиваване се издава в срок до три месеца от подаване на заявлението – чл.13, ал.3 от ИРОИДУЗВПНРБГЕСКБГЧТС

3. Към заявлението се прилагат- чл.13, ал.2 от ИРОИДУЗВПНРБГЕСКБГЧТС:

3.3 копие на валиден паспорт;
3.4 удостоверителен документ за раждане или удостоверителен документ за брак, а при фактическо съжителство - официален документ, издаден от друга държава - членка на Европейския съюз, или друг документ, който удостоверява, че лицето е член на семейството на гражданина на Европейския съюз;
3.3     документ, който удостоверява продължителното пребиваване на гражданина на ЕС, чийто член на семейството е чл.12, ал.3, т.3 от ЗВПНРБГЕСЧТС;
3.4     документ за платена държавна такса съгласно Тарифа № 4 за таксите, които се събират в системата на МВР по Закона за държавните такси.
3.5 копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС


4. При непълноти в документите на лицето се определя четиринадесетдневен срок за отстраняването им, до изтичането на който тримесечния срок за издаване на документите спира да тече – чл. 12, ал.5 от ЗВПНРБГЕСЧТС.  

5. Когато в четиринадесетдневния срок лицето не отстрани  допуснатите непълноти, органите на дирекция "Миграция" - МВР, СДВР или областните дирекции на МВР мотивирано отказват издаването на удостоверение за продължително пребиваване – чл. 12, ал.5 от ЗВПНРБГЕСЧТС.

6. Картата за продължително пребиваване на член на семейството на гражданин на Съюза, който не е граждани на ЕС се издава в срок до три месеца от подаване на заявлението – чл. 12, ал.4 от ЗВПНРБГЕСЧТС.

7. Срокът на продължително пребиваване на член на семейството на гражданин на Европейския съюз, който не е гражданин на Европейския съюз, се определя от срока на продължителното пребиваване на гражданина на Европейския съюз – чл. 11, ал.1 от ЗВПНРБГЕСЧТС.




Г/ Постоянно пребиваване на гражданите на ЕС и членовете на техните семейства, които са граждани на ЕС

Гражданин на Европейския съюз или член на семейството му, който е гражданин на Европейския съюз, получава удостоверение за постоянно пребиваване, ако законно е пребивавал непрекъснато в продължение на пет години в Република България  – чл. 16, ал.1 от ЗВПНРБГЕСЧТС и - чл.9 от ИРОИДУЗВПНРБГЕСКБГЧТС


За издаване на "Удостоверение за постоянно пребиваване" гражданинът на Европейския съюз, лично подава заявление по образец приложение 4 от ИРОИДУЗВПНРБГЕСКБГЧТС от  три дни преди изтичане на срока на удостоверението за продължителното пребиваване до дирекция "Миграция" или сектор/група "Миграция" в съответната областна дирекция на Министерството на вътрешните работи– чл.9, ал.2 от ИРОИДУЗВПНРБГЕСКБГЧТС
1.  Гражданинът на Европейския съюз прилага към заявлението: – чл.9, ал.3 от ИРОИДУЗВПНРБГЕСКБГЧТС
1.1 копие на валидна лична карта или валиден паспорт;
1.2. документ за платена държавна такса съгласно Тарифа № 4 за таксите, които се събират в системата на МВР по Закона за държавните такси;
1.3. документи, които удостоверяват наличието на обстоятелствата по чл. 16 от ЗВПНРБГЕСЧТС;
1.4  копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС


2. Членът на семейството на гражданин на Европейския съюз, който е гражданин на Европейския съюз, лично подава заявление по образец приложение 4 от ИРОИДУЗВПНРБГЕСКБГЧТС,  три дни преди изтичане на срока на удостоверението за продължителното пребиваване до дирекция "Миграция" или сектор/група "Миграция" в съответната областна дирекция на Министерството на вътрешните работи (чл.10, ал.2 от ИРОИДУЗВПНРБГЕСКБГЧТС) прилага към заявлението - чл.10, ал.3 от ИРОИДУЗВПНРБГЕСКБГЧТС: 
2.1. копие на валидна лична карта или валиден паспорт;
2.2. . удостоверителен документ за раждане или удостоверителен документ за брак, като при фактическо съжителство - официален документ, издаден от друга държава - членка на Европейския съюз, или друг документ, който удостоверява, че е член на семейството на гражданин на Европейския съюз;
2.3. документ за платена държавна такса съгласно Тарифа № 4 за таксите, които се събират в системата на МВР по Закона за държавните такси.
2.4. копие на издаван предходен документ за пребиваване - чл.42, ал.1, т.3 от ПИБЛД.
2.5. копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС.  

3. "Удостоверение за постоянно пребиваване" се издава от дирекция "Миграция" или сектор/група "Миграция" в съответната областна дирекция на Министерството на вътрешните работи в деня на подаване на заявлението – чл.11 от ИРОИДУЗВПНРБГЕСКБГЧТС.


Д/ Постоянно пребиваване на членовете на семействата на граждани на ЕС, които не са граждани на ЕС

Член на семейството на гражданин на Европейския съюз, който не е гражданин на Европейския съюз, има право на постоянно пребиваване, ако законно е пребивавал непрекъснато за срок 5 години в Република България заедно с гражданин на Европейския съюз – чл. 19, ал.1 от ЗВПНРБГЕСЧТС.



1. Член на семейството на гражданин на Европейския съюз, който не е гражданин на Европейския съюз, подава лично заявление по образец съгласно приложение № 7 от ИРОИДУЗВПНРБГЕСКБГЧТС до дирекция "Миграция" или сектор/група "Миграция" в съответната областна дирекция на Министерството на вътрешните работи за издаване на документ за постоянно пребиваване в Република България – чл.14, ал.1 от ИРОИДУЗВПНРБГЕСКБГЧТС.


2. Заявлението се подава в срок до 2 месеца от преди изтичането на срока на продължителното пребиваване – чл. 19, ал.2 от ЗВПНРБГЕСЧТС и чл.14, ал.1 от ИРОИДУЗВПНРБГЕСКБГЧТС.
3. Към заявлението се прилагат: – чл.14, ал.3 от ИРОИДУЗВПНРБГЕСКБГЧТС.
3.1 копие на валиден паспорт;
3.2 удостоверителен документ за раждане или удостоверителен документ за брак, а при фактическо съжителство - официален документ, издаден от друга държава - членка на Европейския съюз, или друг документ, който удостоверява, че лицето е член на семейството на гражданин на Европейския съюз.
3.3 документ за платена държавна такса съгласно Тарифа № 4 за таксите, които се събират в системата на МВР по Закона за държавните такси.
3.4         копие от нотариален акт или друг документ, доказващ собствеността, или договор за наем, съответно друг документ, доказващ ползването на имота. Към договора за наем от собственика се предоставя и нотариално заверена декларация за предоставяне на адрес по приложение № 6 - чл.21 от ИРОИДУЗВПНРБГЕСКБГЧТС.  


4. Картата за постоянно пребиваване на член на семейството на гражданин на Съюза се издава в срок до един месец от подаване на заявлението - чл. 19, ал.3 от ЗВПНРБГЕСЧТС




Е/ Получаване на български лични документи издадени на Гражданите на ЕС и членовете на техните семейства.


1. Издадените български лични документи на граждани на Европейския съюз се получават лично от заявителя, от упълномощено лице - след представяне на нотариално заверено изрично пълномощно, или от лице, посочено от заявителя в заявлението при подаването му. Документите, издадени на малолетни, непълнолетни и на поставени под запрещение лица, се получават от родител, настойник, попечител, от упълномощено от тях лице - след представяне на нотариално заверено изрично пълномощно, или от лице, посочено от родител, настойник или попечител в заявлението пред длъжностното лице при подаването му – чл.50, ал.7 от ПИБЛД.
1.1. - и след връщане на предходния документ – чл.16, ал.1 от ИРОИДЗВПНРБГЕСЧТС.

2. Издадените български лични документи на членовете на техните семейства на граждани на Европейския съюз, се получават лично от заявителя или от упълномощено лице след представяне на нотариално заверено изрично пълномощно. Документите, издадени на малолетни, непълнолетни и на поставени под запрещение лица, се получават от родител, настойник, попечител или от упълномощено от тях лице след представяне на нотариално заверено изрично пълномощно – чл.50, ал.7 от ПИБЛД.
2.1. - и след връщане на предходния документ – чл.16, ал.1 от ИРОИДЗВПНРБГЕСЧТС.

V. Ограничения на правото на влизане и на правото на пребиваване

1.Отнемане на правото на пребиваване в Република България се налага на гражданин на Европейския съюз или на член на семейството му, когато: - чл. 24, ал.1 от ЗВПНРБГЕСЧТС.

1.1. са отпаднали основанията за пребиваване;
1.2. се установи, че за получаване на правото на пребиваване е представил неверни данни;
1.3. лицето отсъства от Република България за срок по-дълъг от две последователни години;
1.4. лицето страда от заболявания с епидемичен потенциал, определени от Световната здравна организация.

2. Временни отсъствия до шест месеца в рамките на една година, отсъствия с по-голяма продължителност за задължителна военна служба, едно отсъствие поради уважителни причини за срок не повече от дванадесет последователни месеца или командироване в друга държава не прекъсват срока от две последователни години по т.3 - чл. 17 от ЗВПНРБГЕСЧТС.

3. Заповедта за налагане на принудителна административна мярка се оспорва по реда на Административнопроцесуалния кодекс - - чл. 28, ал.1 от ЗВПНРБГЕСЧТС.
 

VI. Такси

1. За издаване на удостоверение за продължително или постоянно пребиваване на гражданин на ЕС, на гражданин на държава - страна по Споразумението за Европейското икономическо пространство (ЕИП), на гражданин на Конфедерация Швейцария и членовете на семейството му, които са граждани на ЕС, на държава - страна по Споразумението за ЕИП, или на Конфедерация Швейцария, се събира такса съгласно чл.45а, ал.1 от Тарифа № 4 за таксите, които се събират в системата на Министерството на вътрешните работи по Закона за държавните такси;

2. За издаване на разрешение за пребиваване на продължително или постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване "член на семейство" и на "карта за пребиваване на член на семейството на гражданин на Съюза" на продължително или постоянно пребиваващ член на семейство на гражданин на ЕС, който не е гражданин на ЕС и който е упражнил правото си на свободно придвижване, се събира такса съгласно чл.45а, ал.3 от Тарифа № 4; 

3. При искане на лицето за издаване на удостоверение за продължително пребиваване или за издаване на удостоверение за постоянно пребиваване на картов носител се събира такса съгласно  чл.45а, ал.2 от Тарифа № 4;

4. За бързо издаване на документите по чл. 45а съответната такса се заплаща с увеличение два пъти, когато по искане на лицето услугата се извършва в срок до 3 работни дни -  чл.45б от Тарифа № 4;

5. Освобождават се от заплащане на такса при издаване на първи документ по т.1, т.2 и т.3 лицата до 16-годишна възраст -  чл.45г, ал.1 от Тарифа № 4;

6. Освобождават се от заплащане на такса за издаване на документ по т.1, т.2 и т.3 лицата, навършили 70-годишна възраст -  чл.45г, ал.2 от Тарифа № 4;

7. При подаване на писмено искане за предоставяне на информация за събития и факти, свързани с издаването на документи на граждани на ЕС и членовете на техните семейства, се събира такса за всяко лице -  чл.45е, ал.1 от Тарифа № 4;

8.  При издаване на документ, удостоверяващ обстоятелствата по т.7, се събира за всяко лице съгласно  чл.45е, ал.2 от Тарифа № 4;

Резултат от процедурата


1. На гражданите на Европейския съюз и на членовете на техните семейства, които са граждани на ЕС получили право на пребиваване в Република България, се издават документи, които удостоверяват правото им на пребиваване - чл. 20 от ЗВПНРБГЕСЧТС;
- удостоверение за продължително пребиваване - издава се от органите на Министерството на вътрешните работи със срок на валидност до 5 години;

- удостоверение за постоянно пребиваване - издава се от органите на Министерството на вътрешните работи със срок на валидност 10 години;

2. На членовете на семейства на граждани на ЕС, които не са граждани на ЕС и са получили право на пребиваване в Република България, които по силата на сключени международни договори с ЕС имат право на свободно придвижване, се издават документи, които удостоверяват правото им на пребиваване :
- карта за пребиваване на член на семейството на гражданин на Съюза" на продължително пребиваващ член на семейство на гражданин на ЕС, който не е гражданин на ЕС и който е упражнил правото си на свободно придвижване - издава се от органите на Министерството на вътрешните работи със срок на валидност до 5 години;
- "карта за пребиваване на член на семейството на гражданин на Съюза" на постоянно пребиваващ член на семейство на гражданин на ЕС, който не е гражданин на ЕС и който е упражнил правото си на свободно придвижване - издава се от органите на Министерството на вътрешните работи със срок на валидност до 10 години.

3. На членовете на семейството на гражданин на Европейския съюз, който не е гражданин на Европейския съюз и не е упражнил правото си на свободно движение, се издават документи, които удостоверяват правото им на пребиваване :
- разрешение за пребиваване на продължително пребиваващ член на семейството на гражданин на ЕС, който не е упражнил правото си на свободно придвижване, с отбелязване "член на семейство" - издава се от органите на Министерството на вътрешните работи със срок на валидност до 5 години;
- разрешение за пребиваване на постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване "член на семейство" - издава се от органите на Министерството на вътрешните работи със срок на валидност до 10 години;

4. Самоличността на гражданите на Европейския съюз и членовете на техните семейства при пребиваването им в Република България се установява с лична карта или паспорт или по реда на чл. 70, ал. 2 от Закона за Министерството на вътрешните работи - чл. 21, ал.1 от ЗВПНРБГЕСЧТС.

5. Лицата са длъжни да представят документите си при поискване от компетентните органи - чл. 21, ал.2 от ЗВПНРБГЕСЧТС.

6. В случаите на загубване или кражба на български лични документи лицето, на което е издаден, или негов законен представител незабавно подава писмена декларация за настъпилите обстоятелства в най-близкото РУ на МВР, ОДМВР, СДВР или дирекция "Миграция" - МВР – чл.17, ал.1 от ИРОИДЗВПНРБГЕСЧТС.

7. На гражданите на Европейския съюз и на членовете на техните семейства, които са граждани на Европейския съюз, на гражданите на държави - страни по Споразумението за Европейското икономическо пространство и на Конфедерация Швейцария, и на членовете на техните семейства, които са граждани на държави - страни по Споразумението за Европейското икономическо пространство и на Конфедерация Швейцария, по тяхно изрично желание могат да се издават и удостоверения за пребиваване на картов носител – чл.20а от ЗВПНРБГЕСЧТС.

Необходими документи:
-Заявлението се разпечатва се на място;  
-Документ за платена държавна такса;  
-Фотокопие на персонализираната страница от националния паспорт - т.е. страницата, на която се намират снимката, основните лични данни за лицето, както и на страницата, на която е отбелязан срока на валидност на документа;  

- За удостоверяване на адреса на пребиваване, който се съдържа в удостоверението за пребиваване, издавано на картов носител, лицата по ал. 1 представят един от следните документи:
* документ за собственост или друг документ, доказващ собствеността или ползването на имота;
* декларация от собственика за предоставен адрес на пребиваване; в случай че декларацията не е подадена лично от собственика или от упълномощено от него лице, тя следва да бъде с нотариална заверка на подписа;
* настанителна заповед, когато лицето е настанено в държавно или в общинско жилище.



ТАКСИ по ТАРИФА № 4 ЗА ТАКСИТЕ, КОИТО СЕ СЪБИРАТ В СИСТЕМАТА НА МИНИСТЕРСТВОТО НА ВЪТРЕШНИТЕ РАБОТИ ПО ЗАКОНА ЗА ДЪРЖАВНИТЕ ТАКСИ
Чл. 45а. (1) За издаване на удостоверение за продължително или постоянно пребиваване на гражданин на ЕС, на гражданин на държава - страна по Споразумението за Европейското икономическо пространство (ЕИП), на гражданин на Конфедерация Швейцария и членовете на семейството му, които са граждани на ЕС, на държава - страна по Споразумението за ЕИП, или на Конфедерация Швейцария и на член на семейството на гражданин на Европейския съюз, който не е гражданин на Европейския съюз - за издаване на временно удостоверение, се събира такса 3,58 евро.

(2) При искане на лицето за издаване на документ за продължително пребиваване или за издаване на документ за постоянно пребиваване на картов носител съгласно Регламент (ЕС) 2019/1157 се събира такса 15,34 евро.

(3) Таксата по ал. 2 се събира и за издаване на разрешение за пребиваване на продължително или постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване "член на семейство", на разрешение за пребиваване на продължително или постоянно пребиваващ член на семейството на гражданин на ЕС с отбелязване "бенефициент съгласно чл. 3, параграф 2 от Директива 2004/38/ЕО" и на "карта за пребиваване на член на семейството на гражданин на Съюза" на продължително или постоянно пребиваващ член на семейство на гражданин на ЕС, който не е гражданин на ЕС и който е упражнил правото си на свободно придвижване.





